**BIUDŽETINĖS ĮSTAIGOS GARGŽDŲ ATVIRO JAUNIMO CENTRO**

**DIREKTORIAUS 2017 METŲ VEIKLOS ATASKAITA**

**I SKYRIUS**

**GARGŽDŲ ATVIRO JAUNIMO CENTRO PRISTATYMAS**

Gargždų atviras jaunimo centras (toliau – Jaunimo centras) Juridinių asmenų registre įregistruotas 2016 m. vasario 2 d. Buveinės adresas: Klaipėdos g. 74, Gargždai, Klaipėdos r. Jaunimo centras koordinuoja Veiviržėnų ir Priekulės atvirų jaunimo erdvių veiklą. Veiviržėnų atvira jaunimo erdvė įsikūrusi Veiviržėnų kultūros centre, Mokyklos g. 2-1, Veiviržėnai. Priekulės jaunimo erdvė įsikūrusi buvusiuose Kultūros namuose, Klaipėdos g. 4-2, Priekulė. Šios patalpos 2016 m. lapkričio 3 d. Klaipėdos rajono savivaldybės nekilnojamojo turto panaudos sutarties Nr. AS-1155 pagrindu buvo perduotos 5 metams neatlygintai naudotis Gargždų atviram jaunimo centrui.

2015−2017 m. Klaipėdos rajono savivaldybės administracija įgyvendino projektą „Atviro darbo su jaunimo plėtra Gargždų mieste“ (Nr. EEE-LT05-SADM-01-K-01-082), kuriam 209 803 Eur parama skirta iš Europos ekonominės erdvės finansinio mechanizmo programos „Rizikos grupės vaikai ir jaunimas“. Savivaldybės pinginis įnašas – 166 312 Eur. Šiomis investicijomis Jaunimo centrui buvo sukurta infrastruktūra bei nupirkta ir perduota valdyti materialinė bazė: atvira jaunimo lauko erdvė su estrada, žiūrovų suoleliais, treniruokliais, sporto aikštelėmis (40 arų plotas), jaunimo kūrybinės dirbtuvės, salė ir du kabinetai su inventoriumi bei įranga (Klaipėdos g. 74, Gargždai).

Nuo 2016 m. balandžio 11 d. iki 2017 m. balandžio 28 d. jaunimo centrui vadovavo direktorė Rita Dirgėlaitė. Nuo 2017 m. gegužės 2 d. Klaipėdos rajono savivaldybės tarybos 2017-04-27 sprendimu Nr. T11-160 laikinai direktoriaus pareigas atliko Gargždų vaikų ir jaunimo laisvalaikio centro direktorė Skaidra Karalienė. Nuo 2017 m. rugsėjo 1 d. Klaipėdos rajono savivaldybės mero 2017-07-17 potvarkiu Nr. MP-50 Jaunimo centro direktorės pareigas perėmė Inesa Gaudutytė.

Gargždų atvirame jaunimo centre 2017 m. gruodžio 31 d. duomenimis dirbo: direktorius (1 etatas), buhalteris (0,5 etato), 4 jaunimo darbuotojai (3 etatai) ir Vietos jaunimo garantijų iniciatyvų koordinatorius (1 etatas, finansuojamas iš ES projekto „Atrask save“). Nuo 2018 m. sausio 8 d. Jaunimo centro gretas papildė ūkio dalies darbuotojas – darbininkas (0,5 etato). Gargždų atviras jaunimo centras savo veiklą organizuoja vadovaudamasis atvirojo darbo su jaunimu principais ir atsižvelgdamas į jaunimo poreikius. Jaunimo centre vykdoma socialinė, prevencinė, ugdomoji-kūrybinė, jaunimo užimtumo veikla, teikiamos pirminės emocinės paslaugos.

**II SKYRIUS**

**JAUNIMO CENTRO BIUDŽETAS**

Per finansinius metus gautos lėšos, jų šaltiniai ir lėšų panaudojimas pagal išlaidas.

|  |  |  |  |
| --- | --- | --- | --- |
| Finansavimo šaltinis | Gauta lėšų suma per metus, Eur | Panaudota lėšų suma per metus, Eur | Panaudojimas pagal išlaidų rūšį |
| Savivaldybės biudžetas | 42996,67 | 42996,67 | Darbo užmokestis ir socialinis draudimas |
| 15231,24 | 15231,24 | Prekių ir paslaugų naudojimas |
| 800,00 | 800,00 | Ilgalaikis turtas |
| Savivaldybės administracija | 3580,00 | 3580,00 | Darbo užmokestis ir socialinis draudimas |
| Valstybės biudžetas | 1712,00 | 1712,00 | Darbo užmokestis ir socialinis draudimas |
| 3516,22 | 3338,46 | Prekėms ir paslaugoms |
| ES biudžetas | 13783,78 | 9897,68 | Darbo užmokestis ir socialinis draudimas |
| Kiti šaltiniai | 836 | 832 | Prekėms ir paslaugoms |
| **Iš viso:** | **82455,91** | **78388,05** | - |

**III SKYRIUS**

 **JAUNIMO CENTRO TURTAS**

Jaunimo centras 2017 m. iš Savivaldybės biudžeto įsigijo kompiuterį su programine įranga už 800,00 Eur.

 2017 m. Klaipėdos rajono savivaldybės administracija pagal projektą „Atviro darbo su jaunimu plėtra Gargždų mieste“ Jaunimo centrui perdavė turto už 308 753,76 Eur. Šį turtą sudaro patikėjimo teise perduoti: baldai (1331 Eur), kt. mašinos ir įrenginiai (32 039,67 Eur), t. y. lauko treniruokliai, garso aparatūra, televizorius, teniso stalas, inventorius (15 701,88 Eur), t. y. buitinė technika, jaunimo erdvės baldai, statybos darbai iš patalpų remonto ir lauko estrados erdvės įrengimo (259 681,21 Eur).

**IV SKYRIUS**

 **JAUNIMO CENTRE TEIKIAMOS PASLAUGOS, SUTEKTŲ PASLAUGŲ GAVĖJAI**

Nuo 2017 m. sausio 1 d. Jaunimo centro bendras lankytojų skaičius – 360 unikalių jaunuolių. Nuolatinių lankytojų (atėjusių bent 1 kartą savaitėje) skaičius – 82 jaunuoliai. Bendras apsilankymų skaičius – 2341. Jaunimo centro lankytojų amžius 14–29 m. Lyginant su 2016 m. unikalių centro lankytojų skaičius padidėjo 140.

Jaunimo centre taikomi darbo su jaunimu metodai: informavimas, konsultavimas, lydėjimas, savanorystės skatinimas, renginiai, mokymai, amatų dirbtuvės, proto mūšiai, stovyklos, žygiai, filmų vakarai ir naktys, sportinė veikla, kūrybinio mąstymo penkiakovė, muzikinė veikla, stalo žaidimai, tarpasmeninis kontaktas, orientacinės varžybos ir kt.

Ataskaitiniu laikotarpiu Jaunimo centre savanoriavo pagal Jaunimo garantijų iniciatyvos projektą „Atrask save“ 3 savanoriai: Antanas Kuprelis, Viktorija Jakimyv, Marius Mockevičius.

Vykdant paslaugų plėtrą bei tarpžinybinį bendradarbiavimą, kuriama materialinė bazė, kuri kasmet pildosi. Kasmet siekiama sudaryti dar didesnes galimybes prisidėti prie rizikos jaunimo socialinės atskirties mažinimo, konstruktyvaus dalyvavimo visuomeniniuose procesuose, jaunimo įsitraukimo į jam naudingą ir prasmingą veiklą, darbo rinkai reikalingų įgūdžių ugdymo ir didesnių karjeros galimybių užtikrinimo, socialinių ir gyvenimo įgūdžių ugdymo. Jau šiandien jaunuoliai, dalyvaudami Jaunimo centro veiklose, yra skatinami konstruktyviai kurti ateitį, ugdyti sveiką gyvenseną, įgyti įvairių profesinių amatų kompetencijų. Jaunimo centras orientuojasi į rizikos grupėms priklausančius jaunus žmones, tuo pačiu ir į NEET (niekur nesimokantis ir nedirbantis jaunimas). Jaunimo centre planuojama plėsti ir stiprinti šias paslaugas: teikti prevencines, informavimo, konsultavimo, socialinių ir gyvenimo įgūdžių ugdymo, sociokultūrines ir kitas su jauno žmogaus ugdymu susijusias paslaugas; organizuoti veiklas, skatinančias jaunimo motyvaciją ir gebėjimus, reikalingus sėkmingai integracijai į darbo rinką, atsižvelgiant į savivaldybės padėtį; esant poreikiui ir galimybei, teikti kitas laisvalaikio, socialinės bei psichologinės ar krizių įveikimo pagalbos paslaugas jauniems žmonėms.

**JAUNIMO CENTRO DALYVAVIMAS RENGINIUOSE IR VEIKLOSE**

**Dalyvavimas stovyklose:** Ataskaitiniu laikotarpiu Jaunimo centro lankytojai su darbuotojais dalyvavo 8 stovyklose: Jaunųjų šaulių I pakopos stovykloje, jaunimo vasaros akademijoje „Kartu mes galim daug“, jaunųjų šaulių ir stovyklautojų sąskrydyje, kurį kartu organizavo su Gargždų vaikų ir laisvalaikio centro turistų būreliu, patyriminėje aukščio komandos formavimo stovykloje Telšiuose, 14-oje tarptautinėje tradicinių šokių stovykloje, kūrybinėje etnoinstaliacijų stovykloje-festivalyje „Drevernos rudens lygė“, keliaujančioje stovykloje su Neringa, stovykloje „Jaunos Kalėdos“. Iš viso 2017 m. stovyklose apsilankė 67 Jaunimo centro lankytojai.

**Dalyvavimas žygiuose:** 2017 m.jaunimas dalyvavo 4 žygiuose: Sausio 13-osios „Sukilėlių takais“, „Pavasario skrydis“, „Legendiniam lakūnui Steponui Dariui atminti“ ir Minijos ichtiologiniame draustinyje. Iš viso žygiuose dalyvavo 29 jaunuoliai.

 **Dalyvavimas renginiuose:** Per ataskaitinius metus Jaunimo centras dalyvavo 36 kitų įstaigų ar organizacijų organizuojamuose renginiuose ir veiklose.199 Jaunimo centro lankytojai vyko į renginius.Dalyvaujant renginiuose buvo skatinamas:

 **patriotiškumas:** sausio 13-osios minėjimas Gargžduose, filmo peržiūra „Emilija iš Laisvės alėjos“ Minijos kino teatre;

 **tradicijų puoselėjimas:** skulptūros „Morė“ kūrimas Klaipėdoje, 4 dvasinio atsinaujinimo vakarai su broliais pranciškonais;

 **bendradarbiauti ir bendrauti bei prasmingai leisti laisvalaikį:** išvyka į Priekulės atvirą jaunimo erdvę, „Filmų vakaras“ Agluonėnuose, jaunimo grupės iš Girininkų DEJAVU gimtadienis, filmų naktys slėnyje Veiviržėnuose, dalyvavimas IRRGI summer madness festivalyje, protų mūšis su ekologų klubu „Žalioji žemė“, Apeirono teatro spektaklis „Psiche“, Klaipėdos rajono jaunimo apdovanojimai „Auksinės lemputės“, Kalėdinės Gargždų eglės įžiebimo šventė**;**

 **ugdomas** **sąmoningas suvokimas gamtos ir savęs:** ekskursija į kartono fabriką su ekologų klubu „Žalioji žemė, ekologų klubo „Žalioji žemė“ veiklos pristatymo renginys, dalyvavimas nacionalinėje miško sodinimo šventėje;

  **domėtis naujausiomis technologijomis**: dalyvavimas FABLAB technologijų stovykloje Drevernoje, Vilnius Mini Faire technologijų paroda – pristatyta Priekulės jaunuolių sukurta šviesdėžė, inovatyvių technologijų konferencija „Inovation drift“;

  **bendruomeniškumo jausmas:** akcija „DAROM“, Gargždų miesto užterštų vietų monitoringas su ekologų klubu;

 **kūrybiškumas ir savirealizacija:** renginys „IDĖJA +“, teatro festivalis „Jaunųjų vaidykla“, kuriamo filmo „Sistema“ kastingas, atrinkti 4 Priekulės jaunuoliai filmavimuisi, vasaros mugė Veiviržėnuose, filmo „Sistema“ filmavimas Drevernos mokykloje, 14-oji tarptautinė tradicinių šokių stovykla, vasaros palydėtuvės ant Kalniškės piliakalnio, dalyvavimas vaizdo klipų konkurse „Video virdulys“ ( laimėta nominacija „Publikos simpatija“);

  **savianalizė ir pažinimas:** šviesos terapijos užsiėmimai VšĮ „Revilita“, psichologinės konsultacijos Visuomenės sveikatos biure, edukacija „Šamaniškų būgnų kelionė“.

**JAUNIMO CENTRO ORGANIZUOTOS VEIKLOS**

2017 metais Jaunimo centras suorganizavo jaunimui 61 veiklą. Organizuojant užsiėmimus, renginius bei veiklas buvo atsižvelgiama į jauno žmogaus poreikius bei gyvenamą aplinką:

 1. **Stalo žaidimų vakarai, turnyrai.** Jaunimo centre ir erdvėsejaunuoliai nuolat žaidžia įvairius stalo žaidimus kaip „Dixit“, „Alias party“, „Uno“, „Pinigų srautas“, „Europa“ „Spręskime problemas kartu“, „Stalo futbolas“, „Ne, Ačiū“, „Hanabi“, „Mankala“, „Malūnas“, „Remi“, „1000“, „Cash flow for kids“. Bent kartą per mėnesį centre vyksta biliardo, stalo teniso ar stalo futbolo turnyrai. Organizuojami X-box One vakarai. Žaisdami žaidimus jaunuoliai lavina kūrybiškumą, komunikacijos įgūdžius, tobulina savo finansinio raštingumo žinias ir reakciją.

**2. Vykdoma tabako, alkoholio, kitų psichotropinių medžiagų, savižudybių, sveikatos**, **ankstyvojo nėštumo bei lytiškai plintančių ligų prevencijos.**  Organizuotos šios veiklos: renginys „Valenteškė su IronVytu“ (su atlikėju vyko pokalbis apie sveiką gyvenseną, sportą). Sveikų kokteilių gaminimo užsiėmimai, psichologiniai aplinkos gerinimo užsiėmimai su specialistu „Pažink savo protą“ Veiviržėnuose, Gargžduose ir Priekulėje, paskaitų ciklas „Meilė, seksas ir pasimatymai“, diskusija – paskaita apie sveiką mitybą „Ką valgau toks ir esu“, diskusija „Verta gyventi Lietuvoje?“.

**3. Vykdomas jaunimo informavimas teisiniais klausimais, atstovavimas institucijose bei įstaigose.** 2017 metais organizuota diskusija su Klaipėdos rajono policijos komisariato vyr. spec. Rasa Jonauskaite apie įstatymus, aktualius jaunimui, suorganizuotas teisinių žinių konkursas jaunimui. Bendradarbiaujama su Klaipėdos apskrities kriminaline policija, kuriai perduotas pranešimas iš Gargždų atviro jaunimo centro dėl jaunuolių seksualinio išnaudojimo. Vaiko gerovės komisijai pateiktas raštas dėl lankytojo elgesio.

**4. Kūrybinio mąstymo penkiakovė (KM5).** Kūrybinio mąstymo penkiakovė – tai komandinės varžybos, kurios reikalauja asmeninio bei komandinio kūrybinio mąstymo. Dalyvaujant šiose varžybose aktyvuojami ir lavinami 5 kūrybinio mąstymo įpročiai – vaizduotė, smalsumas, atkaklumas, nuosekli praktika ir bendradarbiavimas. Taip pat būtini 5 mąstymo tipai – analitinis, loginis, strateginis, kritinis ir divergentinis. Kiekviena KM5 užduotis yra parengta taip, kad išmokti jos atlikti neįmanoma. Kaskart atliekant užduotį jūs turite sukurti ir įgyvendinti tokius sprendimus, kurie užtikrintų pergalę – prieš save ir prieš kitus. KM5 pradėta vykdyti 2016 metais, kuri 2017 metais tobulinama ir toliau diegiama. KM5 buvo pristatyta miesto gyventojams akcijos „Taikos glėbys“ metu Gargžduose, Jaunųjų šaulių ir turistų sąskrydyje, bendradarbiaujant su Visuomenės sveikatos biuru pristatyta Gargždų vaikų ir jaunimo laisvalaikio centre, Kalėdinių sausainių gaminimo užsiėmimuose su Klaipėdos apskrities probacijos tarnyba.

**5. Savanorystės skatinimas ir įsitraukimo į veiklų organizavimą.** Lyderių kavagėris – kiekvieną mėnesį su centro lankytojais. Jo metu aptariami nuveikti darbai ir planuojamos veiklos, kurias norėtų įgyvendinti patys jaunuoliai, aptariamos iniciatyvos, pavykę projektai, patirtos nesėkmės. Jaunuoliai aktyviai įsitraukia ne tik į veiklų planavimą, bet ir organizavimą. Pvz.: akcija „Duokim kartu“ senjorų dienai paminėti, DJ Battles – jaunų DJ‘ų konkursas, Helovinas ir kt.

**6. Verslumo skatinimas - amatai.** 2017 metais skatinant verslumą jaunuoliai buvo kviečiami į šiuos užsiėmimus:kanadietiškų kanojų gaminimo, „Art bike invasion“ Drevernoje, būgnų gaminimo, muilo gaminimo, Helovino makiažo pamokas, žvakių gaminimo užsiėmimus. Jaunuoliams nuolat perduodama informacija apie galimybes kurti verslą Klaipėdos rajone ir Lietuvoje.

**7. Kūrybiškumo skatinimas ir kūrybinio potencialo paieška. Skatinant kūrybiškumą organizuotos veiklos:** vaizdo montažo kūrimas Priekulėje „Prakartėlės statymas“, reprezentacinio Priekulės atvirų jaunimo erdvių filmuko kūrimas, 4 mėnesius buvo vykdomos gitaros pamokos su Artur Vėber Veiviržėnuose, 1 centro lankytojas įrašų studijoje įrašė 3 savos kūrybos kūrinius, vienam iš jų nufilmuotas videoklipas, būgnų performansas Priekulėje, praktinis užsiėmimas „Kaip valdyti garso ir šviesų techniką“ su Artur Vėber, greitojo skaitymo pamoka. Jau tradicija tampa karaokė vakarai, dekoracijų kūrimo užsiėmimai įvairioms progoms.

**8. Ekologijos propagavimas.** Vykdomas glaudus bendradarbiavimas su ekologų klubu „Žalioji žemė“. 3 lankytojai įsitraukė į organizacijos veiklą**.** 2017 metais vykdytos veiklos:filmo peržiūra apie migruojančius paukščius, Ekokėdės gaminimas, užterštų vietų žymėjimas Gargžduose ir monitoringas.

**9. Bendrystės ir integravimosi į visuomenę skatinimas:** organizuotasoficialus Priekulės atviros jaunimo erdvės „Rezonansas“ atidarymas; suorganizuotos 2 naktys erdvėje, kurių metu jaunuoliai turėjo galimybę bendrauti su kitų atvirų jaunimo erdvių lankytojais; organizuota akcija „ Free Hugs“ Priekulėje; išvyka į Vinetu kaimą: su senjorais kartu organizuojamas laisvalaikis − žiūrim krepšinį; organizuotas protų mūšis Veiviržėnuose; GAJC lankytojų Kalėdinis vakaras. Centro lankytojai kaskart kviečiami ir skatinami dalyvauti savo gyvenamosios vietovės renginiuose.

**10. Tradicijų puoselėjimas:** Veiviržėnų, Priekulės ir Gargždų atvirose erdvėse įvyko tradicinių šokių pamokos.

**11. Tarpkultūrinis bendradarbiavimas:** Jaunimo centro lankytojai turėjo galimybę prisistatyti ir susipažinti bei kartu dalyvauti veiklose su svečiais iš Ispanijos bei Suomijos, organizuota tolerancijos dienos minėjimo akcija.

**12. Masiniai renginiai jaunimui**: suorganizuota Rugsėjo 1-oji Gargžduose – „Summer afterparty in Gargždai“ – pirmą kartą organizuotas didelio masto atviras renginys, kurį planuojama padaryti tradicinį; Helovinas – tradicinis jaunuolių renginys, kuriam ruošiasi patys lankytojai, aktyviai organizuoja bei dalyvauja.

**13. Socialinių buities įgūdžių formavimas:** naktis erdvėje – cepelinų virimo varžytuvės; maisto gaminimo užsiėmimai kūrybinėse dirbtuvėse. Nuolat Jaunimo centre organizuojamos švaros akcijos, jaunuoliai turi tam tikras tvarkos taisykles, kurių yra laikomasi.

**14. Individualus darbas su jaunuoliais:** bendradarbiaujant su Probacijos tarnyba Gargždų atviro jaunimo centro darbuotoja Edita Vyšniauskė pagal programą „Elgesys−pokalbis−pasikeitimas“ konsultavo 4 jaunuolius, kuriems suteikti 32 individualūs susitikimai.Jaunimo centrolankytojams suteiktos 32 konsultacijos: 1) dėl mokslų, studijų – 3 jaunuoliams; 2) dėl rūkymo – 5 jaunuoliams; 3) santykiai tarp draugų – 5 jaunuoliams; 4) dėl darbo paieškų – 2 jaunuoliams; 5) finansų klausimais – 2 jaunuoliams; 6) sveikatos, antsvorio problemos – 2 jaunuoliams; 7) dėl alkoholio vartojimo − 4 jaunuoliams; 8) dėl narkotinių medžiagų vartojimo – 1 jaunuoliui; 9) santykiai su tėvais – 5 jaunuoliams; 10) santykiai poroje – 3 jaunuoliams.

**V SKYRIUS**

**JAUNIMO CENTRE ATLIKTI PATIKRINIMAI, JŲ REZULTATAI**

Gargždų atvirame jaunimo centre 2017 m. patikrinimų nebuvo.

**VI SKYRIUS**

**DIREKTORIAUS VEIKLA ĮGYVENDINANT TIKSLUS, BENDRADARBIAUJANT SU SOCIALINIAIS PARTNERIAIS, KITOMIS ĮSTAIGOMIS**

BĮ Gargždų atviras jaunimo centras – vykdo veiklą, vadovaudamasis atviro darbo su jaunimu principais. 2017 metais jaunimo centras įgyvendino 4 projektus, 4 dalyvavo partnerio statusu. 2017 metais vystė tarpinstitucinį bendradarbiavimą, užmezgė kontaktus ne tik su Klaipėdos rajono įstaigomis, bet ir su apskrityje veikiančiomis įstaigomis, tarnybomis, kurios rūpinasi jaunuolio gerove. 2017 m. Gargždų atviro jaunimo centro lankytojai kvalifikaciją kėlė 12 kartų. Aktyviai vykdoma viešinimo komunikacija, glaudžiai bendradarbiaujama su žiniasklaida.

Jaunimo centras, vykdydamas veiklas jaunuoliams, stengiasi ugdyti jų socialinius, mokymosi, kultūros įgūdžius. Atvirasis darbas su jaunimu – tai tokia darbo su jaunimu forma, kuria siekiama visiems jauniems žmonėms, nepriklausomai nuo jų socialinės padėties, suteikti galimybes saugiai leisti laisvalaikį, užsiimti juos dominančia veikla, o esant poreikiui – padedant kompetentingiems jaunimo darbuotojams spręsti kasdienybėje kylančius iššūkius ir klausimus. Atviras darbas savitas tuo, kad dalyvavimas siūlomose veiklose nėra saistomas „privalomumu“: norintis dalyvauti jaunas žmogus neprivalo įsipareigoti lankytis nuolat ir nustatytu laiku užsiimti tam tikra veikla – jaunas žmogus pats sprendžia, kaip naudoti savo laiką.

**Jaunimo centro dalyvavimas, narystė darbo grupėse, komisijoje:** Jaunimo reikalų taryboje dalyvauja direktorė Inesa Gaudutytė ir jaunimo darbuotoja Simona Stonkienė; direktorė Inesa Gaudutytė dalyvauja Jaunimo garantijų iniciatyvų komisijoje ir VVG „Pajūrio kraštas“ valdyboje.

**2017 metais Gargždų atvirame jaunimo centre įgyvendinti projektai:**

|  |  |  |  |
| --- | --- | --- | --- |
| **Eil. Nr.** | **Pavadinimas** | **Finansavimo šaltinis** | **Projekto vertė** |
| 1 | Jaunimo šturmas Hiphopo ritmu | Jaunimo reikalų departamentas | 2300 Eur |
| 2 | Tieskime tiltus | Klaipėdos rajono savivaldybė | 350 Eur |
| 3 | Būgnai hiphopo ritmu | Klaipėdos rajono savivaldybė | 550 Eur |
| 4 | Jaunimo šturmas Gargždų, Priekulės ir Veiviržėnų AJE | Klaipėdos rajono savivaldybė | 1700 Eur |
|  |  | **Iš viso:** | **4900 Eur** |

**2017 metų projektai, kuriuose Gargždų atviras jaunimo centras dalyvavo partnerio statusu:**

|  |  |  |
| --- | --- | --- |
| **Eil. Nr.** | **Pavadinimas** | **Partneris** |
| 1 | Atviros jaunimo erdvės šoka | Amatininkų gildija Krikragaa |
| 2 | Kūrybinio mąstymo penkiakovė | Amatininkų gildija Krikragaa |
| 3 | Drevernos atviros jaunimo erdvės atidarymas | Amatininkų gildija Krikragaa |
| 4 | Jaunųjų turistų sąskrydis | Gargždų vaikų ir jaunimo laisvalaikio centras |

**Tarpinstitucinis bendradarbiavimas ir organizuotos bendros veiklos 2017 metais.**

|  |  |
| --- | --- |
| **Organizacijos/Įstaigos/Institucijos** | **Bendros veiklos** |
| Klaipėdos rajono savivaldybė | **Klaipėdos rajono savivaldybės administracijos Strateginio planavimo skyrius –** gruodžio 21 d. vyko susitikimas su specialistu Mantu Virbausku, aptartos galimybės jaunuolių verslumo skatinimui. |
| Klaipėdos rajono švietimo įstaigos | **Veiviržėnų Jurgio Šaulio gimnazija –** informacijos sklaida.**Priekulės Ievos Simonaitytės gimnazija** – informacijos sklaida.**Gargždų „Kranto“ pagrindinė mokykla** – jaunimo darbuotoja Edita Vyšniauskė organizavo stalo kultūros mokymus vaikams. Gruodžio 28 d.**Gargždų „Minijos“ progimnazija** – lapkričio mėn. šešioms mokinių klasėms organizuotos valandėlės Jaunimo centre: pristatyta veikla, organizuotos komandos formavimo simuliacijos. **Gargždų „Vaivorykštės“ gimnazija** – informacijos sklaida. |
| Klaipėdos rajono socialines paslaugas teikiančios įstaigos | **Gargždų socialinių paslaugų centras** – vasario 21 d. susitikimas dėl prevencinių paskaitų ir jaunuolių įtraukimo į Jaunimo centro veiklas; gruodžio 13−14 dalyvavimas kartu mokymuose, kuriuose sukurtas bendradarbiavimo planas. |
| Klaipėdos rajono sporto įstaigos | **Gargždų sporto centras** – bendradarbiaujama dėl vasaros lauko erdvės eksploatavimo bei sporto inventoriaus. Gautas lauko stalo teniso stalas, tariamasi dėl tinklinio aikštės strypų tinklui įrengimo. |
| Klaipėdos rajono sveikatos priežiūros įstaigos | **Klaipėdos rajono visuomenės sveikatos biuras** – visus metus organizuoja psichologinius, sveikos mitybos ir gyvensenos užsiėmimus lankytojams.  |
| Klaipėdos rajono kultūros įstaigos | **Gargždų kultūros centras** – kartu organizuota Helovino akcija, padovanoti bilietai į kino teatrą (spalio 20−31 d.).Dalyvauta susitikime dėl Gargždų miesto gimtadienio programos (lapkričio 29 d).**Veiviržėnų kultūros centras** – kultūros centro patalpose veikia Veiviržėnų atvira jaunimo erdvė, dalijamasi informacija, dalyvaujama renginiuose.**Priekulės kultūros centras** – dalyvavimas ir informacijos sklaida jaunimui apie organizuojamus renginius.**J. Lankučio viešoji biblioteka ir filialai** – informacijos perdavimas, bendri projektai, Šalpėnų filiale veikia atvira jaunimo erdvė.**Gargždų krašto muziejus ir filialai** – užmegzta partnerystė dėl savanorio iš Afrikos priėmimo. |
| Prevencines ir saugumo paslaugas teikiančios įstaigos | **Klaipėdos apygardos probacijos tarnybos Klaipėdos rajono skyrius** – susitikimas su inspektore Jūrate Raštutiene dėl jaunuolių konsultavimo pagal programą „Elgesys – pokalbis – pasikeitimas“ (birželio 2 d.).**Klaipėdos rajono policijos komisariatas** – teikia konsultacines paslaugas jaunimui, teikia informaciją, bendradarbiaujama dėl alkoholio, narkotikų, viešosios tvarkos pažeidimų, bendradarbiaujama užtikrinant tvarką viešuose renginiuose, sutarta dėl prevencinės aikštelės priežiūros.**Klaipėdos apskrities kriminalinė policija –** perduota informacija apie galimą seksualinį jaunuolių išnaudojimą. |
| Klaipėdos rajono seniūnijos | **Gargždų seniūnija** – seniūnija prisideda prie lauko aikštelės priežiūros darbų.**Kitos Klaipėdos rajono seniūnijos** – bendradarbiaujama su seniūnijų seniūnais ir socialiniais darbuotojais identifikuojant niekur nedirbančius ir nesimokančius jaunuolius, kurie nukreipiami į projektą „Atrask save“. |
| Kitos įstaigos | **CVPA** ir kiti atviri jaunimo centrai, kurie vykdė projektus pagal EEE finansinio mechanizmo programą „Rizikos grupės vaikai ir jaunimas“ - susitikimas, kurio metu aptarti įgyvendintų projektų trūkumai ir privalumai (gegužės 24 d.).**KASP Žemaičių apygardos 3-oji rinktinė** – dalyvavimas renginiuose;**Advokatų kontora „Win and Law“** – organizuotas teisinių žinių konkursas jaunimui (lapkričio 29 d.).**Klaipėdos rajono turizmo ir informacijos centras** – bendradarbiaujame dalijantis informacija, dalyvavimas renginiuose.**KOPŽI** (Kovos su prekyba ir išnaudojimu centras) – organizuotos paskaitos apie prekybą žmonėmis ir jos formas.**Lietuvos darbo biržos Klaipėdos skyrius** – bendradarbiaujama keičiantis informacija, vykdomi susitikimai, projektas „Atrask save“. |
| Atviri jaunimo centrai | **Kretingos miesto jaunimo erdvės** – aptartos bendradarbiavimo galimybės teikiant tarptautinį projektą darbui su jaunomis šeimomis (rugsėjo 8 d.). **Susitikimas su Šilalės atviro jaunimo centro „Pulsas“** atstovais, diskutuota apie įgyvendintą projektą, veiklas (rugsėjo 28 d.). |
| Nevyriausybinės organizacijos | **Dauparų jaunimo klubas „Strategai“** – diskusija apie bendradarbiavimo galimybes, teikiant tarptautinius projektus (kovo 3 d.).**Dauparų jaunimo klubas „Strategai“, amatininkų gildija „Krikragaa“, jaunimo klubas „Ekipa“, jaunimo studija „IRGI“, Jaunųjų šaulių sąjunga, ekologų klubas „Žalioji žemė“** − kūrybiškai pristatė savo veiklas Rugsėjo 1-osios renginyje, taip pat dalijamasi informacija, ieškoma partnerystės ryšių įgyvendinant projektus.**Gargždų vaikų ir jaunimo laisvalaikio centras –** bendradarbiaujama įgyvendinant projektus, organizuojant renginius. **Gargždų bendruomenė** – dalyvaujame akcijose, keičiamasi informacija.**Lietuvos moksleivių sąjunga** – bendradarbiaujama organizuojant veiklas, susirinkimams leidžiama naudotis Jaunimo centro patalpomis.**Sporto klubas „Kuršis”** – susirinkimams leidžiama naudotis Jaunimo centro patalpomis.**KRVJOS „Apskritasis stalas“** – bendradarbiaujama organizuojant akcijas, renginius, susirinkimams leidžiama naudotis Jaunimo centro patalpomis. |
| Socialinės apsaugos ir darbo ministerija  | **Jaunimo reikalų departamentas** – susitikimas ir diskusija apie teikiamas paslaugas jaunimui (vasario 21 d.), finansiškai remia projektus. |
| Verslo įmonės | 2017 metais gauta parama iš šių verslo įmonių:**Kavinė „Lijo“,**  **Gargždų knygynas**, **UAB „Farmveta“,**  **sporto ir fitneso klubas „Victoria“,**  **UAB „Trevena“**, „**Rūta“ saldainiai ir kava“,**  **Martyno Pociaus individuali įmonė,**  **Internetinis portalas „Mano Gargždai“,**  **Klaipėdos rajono laikraštis „Banga“** – paskyrė dovanas renginiui „ Auksinės lemputės“;**UAB „Minkštų baldų idėja“** – gauta sofa – lova atvirai jaunimo erdvei;**UAB „Renginiai LT“** – leidžia naudotis įvairiomis dekoracijomis renginiams.**UAB „Asmodas“** – suteikta parama mediena. |
| Žiniasklaida | **Internetinis portalas „Mano Gargždai“** – nuolatinė informacijos sklaida.**Klaipėdos rajono laikraštis „Banga“** – nuolatinė informacijos sklaida, pasirašyta bendradarbiavimo sutartis planuojamam projektui. **Klaipėdos rajono savivaldybės internetinė svetainė** – nuolatinė informacijos sklaida.**Radijo stotis „RadijoGama“** – 2 tiesioginės transliacijos laidoje, kurioje buvo kalba apie Gargždų atvirą jaunimo centrą (balandžio 14 d. ir rugsėjo 21 d.).**Socialinis tinklas „Kiti Gargždai“** – nuolatinė informacijos sklaida. |
| Aukštosios mokyklos | **Klaipėdos valstybinė kolegija –** pasirašyta bendradarbiavimo sutartis dėl planuojamų ateityje mokymų bei konsultacijų jaunuoliams. |

**2017 m. Jaunimo centro darbuotojai kvalifikaciją kėlė 12 kartų. Dalyvauta šiuose mokymuose:** Elgesys−pokalbis−pasikeitimas programos mokymai – Klaipėdos apygardos probacijos tarnybos mokymai, Tarptautinės savanorystės Erasmus+ mokymai Kretingoje, „Mobility Taster course for inclusion organizations“ – Turkijoje, JRD konsultacija dėl Atvirų jaunimo centrų projektų teikimo Gargžduose, JRD konsultacija dėl Atvirų jaunimo centrų projektų teikimo Gargžduose, Konsultacija dėl „Atveria horizontus“ individualizavimo GAJC Gargžduose, Viešieji pirkimai: dokumentų rengimas ir tvarkymas Klaipėdoje, Inovatyvių technologijų konferencija „Inovation drift“ Vilniuje, Nacionaliniame darbo su jaunimu forume ,,Ateik. Išgirsk. Dalinkis“ Vilniuje, Vaikų, turinčių autizmo spektro sutrikimų, ugdymas, ankstyvoji intervencija, įtrauktis Gargžduose, Strateginio planavimo mokymai AJC darbuotojams Gargžduose, Efektyvi išorinė komunikacija Klaipėdoje, Bendradarbiavimo galimybių mokymai Vilniuje.

**Jaunimo centro vykdoma komunikacija su visuomene:**

|  |  |  |
| --- | --- | --- |
| **Eil. Nr.** | **Veikla** | **Paaiškinimas** |
| 1 | Straipsniai, kuriuose minimas Gargždų atviras jaunimo centras 2017 m. | Internetinis portalas „Mano Gargždai“ – 32 straipsniaiVakarų ekspresas – 1 straipsnis<http://www.eeagrants.lt> – 1 straipsnis[www.allevents.in](http://www.allevents.in) – 3 skelbimai[www.jaunimogarantijos.lt](http://www.jaunimogarantijos.lt) – 1 straipsnis[www.sveikatos](http://www.sveikatos)tinklas.lt – 1 straipsnis<http://www.anti-trafficking.lt> – 1 straipsnis;manokrastas.lt – 1 straipsnis[www.ldb.lt](http://www.ldb.lt) – 1 straipsnisklaipėdos-r.lt - nuolat teikiama informacijaKlaipėdos rajono laikraštis „Banga“ – 6 publikacijos |
| 2 | Sukurtas įstaigos logotipas |  |
| 3 | Informacijos sklaida socialiniuose tinkluose | Facebook – Gargždų atviras jaunimo centras puslapis, keliamos naujienos, informacijaInstagram - Gargždų atviras jaunimo centras paskyra, keliamos nuotraukos iš centro gyvenimo.Youtube – Gargždų atviro jaunimo centro kanalas, keliami vaizdo siužetai, kvietimai į renginius.Ask.fm – atsakinėjama į jaunuolių užduodamus anoniminius klausimus.Snapchat – komunikuojama su jaunuoliais. |
| 4 | Vaizdo medžiaga: sukurti filmukai | Muzikinis klipas;Projekto „Tieskime tiltus“ pristatymas. |
| 5 | Akcijos, konkursai | Socialiniame tinkle „Facebook“ paskelbtos 3 akcijos laimėti Jaunimo centro atributiką. |
| 6 | Jaunimo centro pristatymai | Dalyvauta konferencijoje „Atviras darbas su jaunimu: iššūkiai, poreikiai, galimybės“, parengti 4 pranešimai (balandžio 26 d.);Svečių iš Gruzijos priėmimas, centro pristatymas (rugsėjo 14 d.). |

**VII SKYRIUS**

**PROJEKTO „ATRASK SAVE“ ĮGYVENDINIMO REZULTATAI**

Nuo 2017 m. vasario 17 d. projekto „Atrask save“ vietos jaunimo garantijų iniciatyvų koordinatoriumi Klaipėdos rajone dirba Andrius Chomičius. 2017 m. pagal planą darbuotojas turėjo identifikuoti ir nukreipti į projektą 35 jaunuolius, kurie nedirba ir nesimoko. 2017 m. sudarytas planas viršytas 200 proc. Jaunimo garantijų iniciatyvų koordinatorius į projektą įtraukė 76 jaunuolius, iš kurių pasirinko savanorystę ir „Naujas startas“ programą – 37 jaunuoliai.

**VIII SKYRIUS**

**PROBLEMOS, SUSIJUSIOS SU JAUNIMO CENTRO VEIKLA, IR SIŪLOMI PROBLEMŲ SPRENDIMO BŪDAI**

Jaunimo centras 2018 m. pradėjo vykdyti naują su jaunimu darbo formą – mobilų darbą. Nuo vasario mėnesio trijose vietovėse: Veiviržėnuose, Priekulėje ir Kvietiniuose vieną kartą savaitėje lankosi jaunimo darbuotojai. Darbuotojai naudoja savo transporto priemones, kurioms įstaiga gali kompensuoti tik kurą. Įstaigai reikalingas transportas – 9 vietų autobusiukas, kuriuo būtų galima vykdyti mobilų darba su jaunimu Klaipėdos rajono vietovėse, taip pat būtų sutaupomos lėšos vykstant su jaunimu į renginius. Jaunimo centras daug veiklų planuoja vykdyti naujai įrengtoje vasaros estradoje, kur taip pat būtina nusivežti garso ir šviesos aparatūrą bei kitas reikalingas priemones.

Du jaunimo darbuotojai, vykdantys mobilų darbą, dirba po pusę etato. Jau dabar turime prašymų, kad jaunimo darbuotojai lankytųsi ir kitose Klaipėdos rajono vietovėse. Norint plėsti teikiamas paslaugas, reikalingas etatas jaunimo darbuotojo mobilaus darbo vykdymui. Jaunimo centro darbuotojai turi daug papildomų funkcijų: rašo ir įgyvendina projektus, tvarko viešuosius pirkimus, rūpinasi garso ir šviesos aparatūra, įgarsina renginius. Norint kokybiškai vykdyti atvirą darbą su jaunimu būtina skirti lėšų darbuotojų išlaikymui.

Įgyvendinant ateities planus, kuriuose numatytas Europos ekonominės erdvės finansinio mechanizmo „Rizikos grupės vaikai ir jaunimas“ programos tęstinumas, būtinos patalpos projekto įgyvendinimo veiklų plėtrai. Yra būtinybė įrengti psichologo darbo vietą, kabinetą mobiliems darbuotojas, garso įrašų ir medijų studiją, kuri būtų naudinga ne tik jaunuoliams, bet ir visoms Klaipėdos rajono įstaigoms. Šiuo metu Gargždų atviras jaunimo centras naudojasi tik sale pirmame aukšte ir dviem kabinetais antrame aukšte. Užtikrinat įstaigos veiklos tęstinumą, augimą ir investuotų lėšų Klaipėdos rajono jaunimo poreikių tenkinimui efektyvų panaudojimą bei tęstinumą, prašome daugiau patalpų.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_